Държавен вестник, бр. 42, 2000 г., стр. 41

Б Р О Й 42
Д Ъ Р Ж А В Е Н   В Е С Т Н И К
С Т Р .  4 1
1 януари следващата година продължава да дей-
ства договорът от предходната година. В този
случай цените на медицинската помощ се ин-
дексират с официалния инфлационен индекс за
предходната година, след което се обнародват в
“Държавен вестник”.
(3) Националният рамков договор продължа-
ва да действа до подписването на нов договор.
§ 2. В случай, че за една незаета практика
за ПИМП в определен район кандидатстват
повече от един лекар/стоматолог и всички от-
говарят на условията по НРД, РЗОК сключва
договор с изпълнител, който отговаря на след-
ните критерии:
1. по-голям брой записани осигурени лица;
2. притежава една от следните специалности:
а) обща медицина;
б) вътрешни болести;
в) детски болести;
г) акушерство и гинекология;
3. трудов стаж по специалността;
4. допълнителна квалификация и/или открита
процедура за придобиване на специалност;
5. постоянен адрес на местоживеене в същия
район.
§ 3. (1) В случай, че са заети всички прак-
тики за ПИМП в здравния район, съгласно
Националната здравна карта РЗОК няма за-
дължение да сключва договор с останалите
кандидати.
(2) Здравноосигурените лица, избрали кан-
дидата, с който не е сключен договор за пър-
вична извънболнична помощ, правят нов избор
на изпълнител на извънболнична помощ по реда
на чл. 6, ал. 1 от Наредбата за достъпа на здрав-
ноосигурени лица до лечебните заведения за
извънболнична и болнична помощ.
§ 4. Общопрактикуващият лекар няма право
да откаже регистрация на здравноосигурено
лице, което му предостави попълнена форма за
осъществено право на избор.
§ 5. В случай, че чрез здравноосигурителни-
те вноски или поради други непредвидени об-
стоятелства не се осигурят средства, предвиде-
ни в бюджета на НЗОК, страните по НРД могат
да го изменят и допълват.
§ 6. Изменение на НРД се извършва по иска-
не на която и да е от страните по реда на чл. 54,
ал. 1 ЗЗО, но не повече от един път на 6 месеца.
§ 7. Националната здравноосигурителна каса,
БЛС и ССБ се задължават взаимно да се инфор-
мират за всички обстоятелства, свързани с из-
пълнението на НРД и представляващи взаимен
интерес, както и за всички случаи на неизпъл-
нение на договора.
§ 8. За всички неуредени в НРД въпроси се
прилагат разпоредбите на действащото зако-
нодателство на Република България.
§ 9. Съгласно чл. 54, ал. 3 ЗЗО НРД се при-
подписва от министъра на здравеопазването.
§ 10. (1) На основание чл. 15, ал. 1, т. 7 ЗЗО
НРД с приложенията към него се обнародва
като притурка на “Държавен вестник”.
(2) Националният рамков договор влиза в
сила от деня на обнародването му в “Държавен
вестник” и е в сила до 31.ХII.2000 г.
(3) Изпълнението на договорите между РЗОК
и изпълнителите на извънболнична помощ,
които са сключени преди 1 юли 2000 г., започва
от 1 юли 2000 г.
§ 11. Отчетните форми за отделните видове
изпълнители на извънболнична помощ и ука-
занията за тяхното попълване са задължителни
за изпълнителите, сключили договор с РЗОК.
§ 12. Националната здравноосигурителна
каса сключва договор с лечебните заведения
за първична извънболнична медицинска по-
мощ и лечебни заведения за специализирана
извънболнична медицинска помощ, осъщест-
вяващи дейност по минимален пакет за из-
вънболнична медицинска помощ по приложе-
ния № 1 и 2, с наличното медицинско и техни-
ческо оборудване и обзавеждане, за срок до
31.ХII.2000 г.
§ 13. (1) В изпълнение на чл. 101, ал. 2 се
формира комисия за провеждане на рамково
договаряне относно даване правото на отпечат-
ване и разпространение на новите образци до-
кументи, както и тяхното качество и пределни
цени за продажба на дребно.
(2) Комисията по ал. 1 се формира от три-
ма представители на НЗОК, двама на БЛС и
един на ССБ.
§ 14. В изпълнение на чл. 109, ал. 2 дого-
ворните партньори провеждат рамково дого-
варяне с производителите на лекарства и кон-
сумативи за конкретни лекарствени продук-
ти, медицински изделия и техните пределни
цени, по които изпълнителите на медицинска
помощ ще ги закупуват за оборудване по при-
ложение № 5.
Националният рамков договор се подписа
в пет еднообразни екземпляра—по един за
НЗОК, за БЛС и ССБ, един за министъра на
здравеопазването и един за обнародване в
“Държавен вестник”.
Страните подписаха настоящия Национален
рамков договор чрез своите представители:
За Националната
За Българския
здравноосигурителна каса:
 лекарски съюз:
С. Софиянски
Д. Игнатов
М. Ненова
С. Ботев
Е. Масева
М. Миланов
Т. Василева
Л. Мануелян
П. Тенчев
Б. Ангелов
Ж. Христов
М. Гайдев
П. Денев
П. Сбирков
Ал. Караминков
За Съюза на
К. Ананиев
стоматолозите в България:
Б. Пенков
Ж. Михайлов
Н. Шарков
Й. Александрова
Министър на здравеопазването:
И. Семерджиев
27808